Title: lånekassen_diktat

Lytt og skriv det du hører.

tilgjengelig
Skolegang skal være tilgjengelig for alle.
forbeholdt
Utdannelse skal ikke være forbeholdt barn med rike foreldre.
gunstig
Et studielån er et gunstig lån.
innvilget
Du har fått innvilget studielån.
I Norge ønsker vi at utdanning skal være tilgjengelig for så mange som mulig. Vi ønsker ikke at utdanning skal være forbeholdt ungdom og unge voksne fra rike familier. Man håper også at en bred utdanningsstøtte skal gi samfunnet mer kompetanse og dermed vil være positivt for samfunnet, i tillegg til den enkelte elev eller student.
Lånekassen ble opprettet i 1947 for å gjøre det lettere for alle som ønsker det å ta en utdannelse. Du kan søke om lån fra Lånekassen som elev på videregående skole, eller som student som tar høyere utdanning.